Document ID: /fineweb-2-swissfilter-quality_10-filterrobots/filtered/02819.jsonl.gz/29

U subotu 26.11.2011. u Zürichu je održan tradicionalni kuglački bal na kojem se jednom godišnje okupe svi kuglači Hrvatskog kuglačkog saveza. Za dobar štimung potrudila se grupa VIKEND iz Züricha, kao i organizator KK Croatia za dobru kuhinju. Kuglački bal je prilika da se uruče nagrade i priznanja najboljim sportašima u protekloj godini, pa je tako učinjeno i ove godine. U kupu, koji je održan u Aarau, najuspješniji su bili kuglači Ajduka iz Schaffhausena ispred Agrama iz Kreuzlingena i Gorice iz Aarau. Najbolji kuglač u kupu bio je Peter Frei. To je Ajduku deveti osvojeni kup.
Na turniru za Dan Državnosti, koji je organiziran u Tägerwilenu, najbolji su bili kuglači Ajduka iz Schaffhausena ispred Agrama iz Kreuzlingena i Croatie iz Buchsa. Najbolji pojedinac turnira bio je Ruedi Bleiker. Ovo je Ajduku sedmi osvojeni turnir povodom Dana Državnosti. Pobjednik prvenstva za 2011. godinu su kuglači Ajduka iz Schaffhausena, ispred Agrama iz Kreuzlingena i Croatie iz Züricha. Najbolji kuglač lige je Ruedi Bleiker član Ajduka. Ovo je Ajduku šesti osvojeni naslov prvenstva.
Na kraju je dodjeljena još jedna nagrada i priznanje dobrom prijatelju i športašu Borisu Lindneru iz Kreuzlingena. On se nakon 33 godine provedene u Švicarskoj vraća u domovinu, u svoju Popovaču. Borise, sretno!
I. Krznarić
Opširnije na web-stranici Kuglačkog saveza.